**A Debreceni Egyetem**

pályázatot hirdet

**a Mezőgazdaság-, Élelmiszertudományi és Környezetgazdálkodási Kar**

**Növénytudományi Intézet Alkalmazott Növénybiológiai Tanszékre  
  
egyetemi docensi**

munkakör betöltésére.

**A munkaviszony időtartama:** határozatlan idejű munkaviszony

**Foglalkoztatás jellege:** teljes munkaidő

**A munkavégzés helye:** DE Mezőgazdaság-, Élelmiszertudományi és Környezetgazdálkodási Kar Növénytudományi Intézet Alkalmazott Növénybiológiai Tanszék 4032 Debrecen, Böszörményi út 138.

**A munkakörhöz tartozó, illetve a vezetői megbízással járó lényeges feladatok:**

* Növényi biotechnológia területhez kapcsolódó magyar és angol nyelvű tárgyak oktatása és tárgyfelelősi feladatok vállalása
* Oktatási tananyagok fejlesztése magyar és angol nyelven
* Postdoc kutatók, PhD hallgatók, TDK/szakdolgozók témáinak irányítása, tehetséggondozó programokba mentorként szerepvállalás
* Kutatói csoport irányítása, növénybiotechnológia területén belül különböző kutatási témák irányítása és azokban aktív részvétel.
* Kutatási eredmények gyakorlati alkalmazása szabadalmak formájában, és/vagy megjelenítése tudományos közlemények formájában nemzetközi lektorált folyóiratokban, konferenciákon.
* Kutatási pályázatok irányítása és/vagy kutatóként való részvétel.
* Szerepvállalás nemzetközi és hazai tudományos életben, úgymint részvétel szakmai szervezetekben, közlemények bírálata, konferencia szervezés, szerkesztői feladatok vállalása nemzetközi folyóiratokban.

**Illetmény és juttatások:**

Az alapbér megállapítására és a juttatásokra a Munka törvénykönyvéről szóló 2012. évi I. törvény és a kapcsolódó ágazati jogszabályok, valamint az intézmény egyéb belső szabályozó dokumentumainak rendelkezései az irányadóak.

**Pályázati feltételek:**

* Egyetem, szakirányú felsőfokú végzettség (agrártudományok vagy természettudományok területen szerzett oklevél)
* szakterülethez kapcsolódó PhD tudományos fokozat
* angol nyelvből középfokú (B2) szintű, komplex típusú államilag elismert, vagy azzal egyenértékű nyelvvizsga
* tudományága magas színvonalú ismerete, szűkebb területén elmélyült, nemzetközi szakirodalmi tájékozottság
* átfogó tananyagformáló és ismeretátadó készség, alkalmasság a hallgatók, a  
  doktori képzésben résztvevők, a tanársegédek tanulmányi, tudományos munkájának irányítására, új tantárgyak programjának kialakítására,
* önálló tudományos eredmények, s ezekről folyamatos, az adott szakterületen kiemelkedőnek elismert publikációk,
* képesség idegen nyelven szabad előadás tartására, illetve vitában való részvételre
* rendelkezzen legalább 8 éves szakirányú szakmai gyakorlattal diplomás munkakörben, amelyből 4 év felsőoktatási intézményben szerzett oktatói gyakorlat;
* nemzetközi szinten ismerje és művelje tudományterületét és rendelkezzen el-  
  ismert hazai és nemzetközi publikációs tevékenységgel, valamint legyen képes annak színvonalas átadására, aminek igazolásaként a mindenkor érvényben lévő MAB agrártudományok tudományterület egyetemi tanári értékelő lap felsőoktatási tevékenység és tudományos tevékenység elvárásainak legalább 50-50%-át teljesítse, illetve nem agrártudományi területen jelölt esetében a szakterületileg illetékes MAB bizottság ajánlása veendő figyelembe;
* PhD fokozat megszerzésétől minimum további 5 éves egyetemi oktatói gyakorlat szükséges, amennyiben 15 év oktatói gyakorlata van, ettől el lehet térni;
* megfelelés a Munka törvénykönyvéről szóló 2012. évi I. törvény 44/A. §-ban foglaltaknak

**A pályázat elbírálásánál előnyt jelent:**

* habilitáció
* oktatási és/vagy kutatási projektek szervezése, témavezetése, koordinálása, vezetői tapasztalat
* egyéb idegen nyelv ismerete

**A pályázat részeként benyújtandó iratok, igazolások:**

* + részletes szakmai önéletrajz
  + a pályázatnak tartalmaznia kell a pályázó személyi adatait, lakcímét, tudományos fokozatát, szakmai díjait, idegen nyelv tudását, szakmai tudományos munkáját, terveit, hazai és nemzetközi tudományos, illetve szakmai szervezetekben végzett munkáját, tisztségét, a nemzetközi tudományos életben való részvételét
  + végzettséget, tudományos fokozatot, habilitációs oklevelet (amennyiben rendelkezik vele), idegen nyelvtudást igazoló okiratok hitelesített másolatait (belső pályázó esetén az okiratok hitelesítését a kabinetfőnök főigazgató végezheti)
  + külső pályázónál három hónapnál nem régebbi hatósági erkölcsi bizonyítványt (nem szükséges hatósági bizonyítvány benyújtása abban az esetben,  
    ha az egyetemmel korábban fennállt megbízási vagy foglalkozási jogviszonyára tekintettel már igazolta és a korábbi jogviszonya megszűnése óta leg-  
    feljebb hat hónap telt el),
  + a fontosabb publikációk és tudományos munkát jegyzékét,
  + nyilatkozatot arra vonatkozóan, hogy a pályázatot az azt véleményező, elbíráló személyek és testületek megismerhetik, és a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez is hozzájárul
  + minden olyan iratot, melyet a pályázó a pályázat elbírálása szempontjából fontosnak tart

**A munkakör betölthetőségének időpontja:**

A munkakör legkorábban 2022. szeptember 1. napjától tölthető be.

**A pályázat benyújtásának határideje:** 2022. június 11.

**A pályázatok benyújtásának módja:**

* Postai úton, a pályázatnak a Debreceni Egyetem Mezőgazdaság-, Élelmiszertudományi és Környezetgazdálkodási Kar Dékánja címére történő megküldésével (4002 Debrecen, Pf.: 400. MÉK Dékáni Hivatal). Kérjük a borítékon feltüntetni a pályázati adatbázisban szereplő azonosító számot: RH/93-40/2022., valamint a munkakör megnevezését: egyetemi docens.

**A pályázat elbírálásának módja, rendje:** A Debreceni Egyetem belső szabályzatainak megfelelően.

**A pályázat elbírálásának határideje:** 2022. augusztus 31.

**A pályázati kiírás közzétételének helye, ideje:**

* + www.unideb.hu - 2022. május 13.
  + [www.mek.unideb.hu](http://www.mek.unideb.hu) – 2022. május 13.